ખૈબર પખ્તુનવા પ્રાંતથી ચૂંટણી હારી ગયા બાદ સહબાઝ શરીફે પાકિસ્તાનની સામાન્ય ચૂંટણીઓમાં ભારે ગોટાળા થયાનો આક્ષેપ કર્યો હતો અને જણાવ્યું હતું કે મતગણતરીમાં ભારે ગેરરીતિઓ થઈ છે. સહબાઝે જણાવ્યું હતું કે અમારા કાર્યકરોની ધરપકડ કરી લેવામાં આવી છે. અમારા પોલિંગ એજન્ટને બહાર કાઢી મુકવામાં આવ્યા હતા. પીએમએલ-એનના પ્રવકતા મરિયમ ઔરંગઝેબે પણ પોલિંગ સ્ટેશનમાં મતગણતરી દરમિયાન એજન્ટોને બહાર કાઢી મૂકવામાં આવ્યા હોવાનો આક્ષેપ કરવામાં આવ્યો હતો. તેમણે જણાવ્યું હતું કે મત ગણતરી બંધ બારણે ચાલી રહી છે.